Teamsmøte 02.03.2021

**Tilstede:** Inger Blikra, Carl Yngvar Christensen, Per Fjeld, Tone Ingebretsen, Anita Stavik, Vetle Valentinsen, Kristin Thorvaldsen

**Frafall:** **Habilitet:**

|  |  |  |  |
| --- | --- | --- | --- |
|  | Ja | Nei |  |
| Habilitet er vurdert | X |  | Eventuell inhabilitet fremgår under den gjeldende saken |

**Referent:** Janne Gunn Gaard

* **VPL/regnskap**
18 solgte lisenser i februar mot 172 i 2020.
* **Covid 19, regler og anbefalinger**Ingen endringer nasjonalt kun regionalt. Klubbene oppfordres fortsatt til å følge godt med på kommunene sine koronasider.
* **VM**VM komiteen jobber fortsatt godt og har store forhåpninger at de klarer å gjennomføre VM.
* **Delta på EM benkpress i Ekatarinburg i Russland 15.-20. Juni.**Idrettens voldgiftsrett (CAS) har bestemt at Russland er utestengt fra internasjonal idrett i 2 år. I løpet av denne perioden kan de ikke delta på, arrangere eller bli tildelt verdensmesterskap selv om tildelingen gjelder mesterskap som skal arrangeres etter utestengelsesperioden. Selv om dommen ikke nevner europamesterskap, mener vi det ikke er forenlig med NSFs verdier eller klare antidopingprofil å delta på et internasjonalt mesterskap arrangert i Russland i utestengelsesperioden. Styret har derfor besluttet at det ikke skal sendes norske utøvere, ledere eller dommere til EM benkpress i Ekatarinburg 15.-20. juni 2021.

**IPF Extraordinary General Assembly | New Constitution & By-Laws**IPF-styret har foreslått omfattende endringer i constitution og by-laws. Forslagene er sendt ut til medlemslandene, og det er lagt opp til skriftlig avstemning med innsending av et stemmeskjema på epost. Det er helt sikkert på høy tid med en gjennomgang og opprydding i disse lovverkene, men dette bør behandles på en ordinær kongress der delegatene får anledning til å diskutere de enkelte regelendringene og stemme over endringsforslagene enkeltvis og ikke bare ja eller nei til hele loven. Det nordiske forbundet har levert en felles uttalelse om dette til IPF-styret og håper at det blir besluttet å behandle lovendringene på den ordinære kongressen i november. Dersom dette ikke endres, vil NSF stemme nei til både constitution og bylaws og begrunne dette overfor IPF-styret.

Neste teams møte er 16 mars 2021